Sjoe, Alana, ek het so pragtig en gemaklik gevoel, die rok was net so perfek. En almal was mal daaroor! Die kleur en die vloei van die rok … Dit was alles so pragtig! Baie dankie vir al jou moeite en liefde wat in die maak van die rok ingegaan het. Dit was so n heerlike proses om saam met jou aan die rok te werk en ek is spyt dit is verby. Maar jy was n groot blessing op my pad en sal dit vir altyd koester!
Dankie dat jy vir my ja gesê het. Ek weet teen daardie tyd moes jy al lankal afgeskaal het, en toe hark jy my nog in – sjoe, dit was so ‘n groot opoffering! Dankie dat jy bereid was om met jou magie op jou kniee te gaan om my rok vas te steek en aanmekaar te weef – nie ‘n oomblik sou ‘n mens kon raai dat ‘n hoogswanger dame daardie rok opgetower het nie.
Dankie dat ek elke keer opgewonde kon wees oor ‘n pas, want jy was so opgewonde saam met my. Dat dit gevoel het asof jy ‘n hartsvriendin is wat my belange op die hart dra. Dat jy uitgevra het, komplimente gegee het en dat jy veral so vrygewig was met jou talente. Elke keer was ek soos ‘n kindjie oorbluf met wat jy reggekry het. Ek’t elke keer heimlik gegiggel as ek weer in die kar klim, want in 10 minute het jy my spesiaal laat voel en laat uitsien om in die rok by die paadjie af te stap.
Alana, sonder enige verwysing, het jy dit reg gekry om my droomrok op te tower! Jy het van die begin tot die einde my rustig laat voel en jy was saam my opgewonde met elke pas! Jou talent het behoorlik afgeshow met die byvoeging van die kant van my ma se trourok. Ek raak nogsteeds bewoë as ek daaraan dink. Dit is vir my bitter spesiaal en ek is werklik dankbaar dat jy my sprokiesrok vir my gemaak het. Jy het ‘n ongelooflike talent! Duisende dankies!
Weereens dankie vir die wonderlike ervaring wat ek by jou gehad het en vir my pragtige rok! Ek het soos ‘n koningin gevoel in my rok.
Ek wil graag vir jou BAIE dankie sê dat jy my so mooi laat lyk het op my spesiale dag. My rok was perfek gewees, dit het perfek gesit en elke liewe mens het vir my gesê dit is die mooiste rok wat hulle al ooit gesien het. Om te sê dat die dames uitgefreak het daaroor is ‘n understatement.
So so baie dankie vir jou sagte liefde en opgewondenheid in die proses en dat jy aan elke liewe wens gehoor gegee het. Ek weet nie hoe om genoeg dankie te sê vir my pragtige rok, en vir wie jy is, nie.
Jy is so ‘unbelievably’ goed in wat jy doen dat geen persoon sal verkeerd gaan met jou nie. Ek wil net he almal moet hulle rokke by jou doen! Dankie vir alles, jy sal altyd in my hart bly en jy sal altyd deel wees van daai hoofstuk in my lewe. Dankie dat jy al my drome laat waar word het.
Ek weet nie eintlik hoe om vir jou dankie te sê sodat my absolute dankbaarheid weerspieël kan word vir my fantastiese trourok nie.
Dit was alles en nog meer wat ek wou hê. Ek het die dag soos ‘n prinses en die mooiste bruid gevoel. Ek dink seker die beste manier om te weet die rok pas jou goed as jou man en pa nie uitgepraat kan raak nie.
Ek wil net so graag weer vir jou baie, baie dankie sê vir die ongelooflikste trou rok wat my soos ‘n prinses laat voel het.
Ek wou net weer vir jou dankie se vir my stunning rok. Dit het soos ‘n handskoen gepas en ek het soos ‘n Hollywood ster gevoel! Ek het verskriklik baie komplimente gekry oor die rok en die feit dat dit so uniek is. Almal was gaande oor die beaded lace.